Τιμολέων Μπρωκούμης

Ο Τιμολέων Μπρωκούμης (1905 – Αθήνα, 5 Αυγούστου 1984)Αρχείο Δήμου Ξάνθης. ήταν Έλληνας πολιτικός που υπηρέτησε ως βουλευτής στην Ξάνθη.

Βιογραφικό
Γεννήθηκε το 1905, με καταγωγή από το Μονοδένδρι Ζαγορίου, και ο πατέρας του, Χριστόδουλος Μπρωκούμης, υπήρξε ο πρώτος δήμαρχος Ξάνθης έπειτα από την απελευθέρωση της πόλης από τον βουλγαρικό ζυγό, υπηρετώντας από το 1921 έως το 1923.Δικτυακός τόπος Δήμου Ξάνθης , Διατελέσαντες Δήμαρχοι Ξάνθης, ανάκτηση 5-8-2017.

Ο Τιμολέων εργάστηκε ως τραπεζικός υπάλληλος και προήχθη σε διευθυντή της Εθνικής Τραπέζης της Ελλάδας στην Ξάνθη. Εξελέγη βουλευτής Ξάνθης στις εκλογές του 1961 με την ΕΡΕ (αναφέρεται στο μητρώο της Βουλής ως "τέως τραπεζικός"). Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 82, αρ. 762)..

Πέθανε στην Αθήνα το 1984. Ήταν παντρεμένος με παιδιά, τον δικηγόρο Χριστόδουλο (1957-2017) και τον συνταξιούχο στρατιωτικό Μάρκο Μπρωκούμη."Έφυγε" ένας Μπρωκούμης, εφ. Εμπρός, 10-5-2017, ηλεκτρονική έκδοση, ανάκτηση 5-8-2017.

Παραπομπές

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Ξάνθης